Asmi yelḥeq ɣer uswir wis kraḍ , yemmlal-d d yiwen n unelmad Mayas i as-isutren d ad-yili amdakkel-is, imi Muḥend yella d nniya yeqbel mebla ma yessen-it. Mayas, d aqcic ur d-necliԑ deg leqraya-s acku yesԑa tawacult i iǧahden, sԑan adrim, yettkel kan fell-asen, ur d-yerri lewhi i leqraya, maca imawlan-is zgan qqaren-as belli s leqraya ara yeffeɣ ɣer tafat. Bdan ttaken-as lemԑun ɣef Muḥend akken ad t-iԑaned, maca simal qqaren-as akken simal tbeddu-d tismin deg-s fell-as, imi iwala iselmaden akk ḥemmlen-t, ala win i t-id-icekkren, yerra-d deg uqeṛṛu-s ad t-yerr ɣer ubrid nniḍen ur nelhi.